બસ આટલું વાંચતા લાગે છે આટલું ઘણું છે આ બધા મિત્રો હવે છેવટ સુધી સાથ આપવાના છે તો હવે તેને સાચવણી જરૂર નથી, પણ નાં એવું જરાય નથી. આ ફૂલથી પણ નાજુક, અને હીરા કરતા પણ કિંમતી નિસ્વાર્થ સબંધોને નિભાવવા સ્વાર્થી બની સમયને ચોરી લેવો પડે છે. કારણ યુવાનીમાં બધાજ પોતપોતાનો ઘર સંસાર નવેશરથી રચવા તેને ગોઠવવામાં બહુ વ્યસ્ત થઈ જાય છે અને મિત્રો સાથે અજાણતા અંતર ઉભું થતું જાય છે. પરિણામે એક અદ્રશ્ય દીવાલ સર્જાઈ જાય છે. આવું બનતા સહુથી પહેલો પ્રશ્ન આપણને મુંઝવી જાય છે કે આમ કેમ બન્યું? ભૂલ કોની હતી? નિરાંતે વિચાર કરીશું તો સમજાઈ જશે કે ભૂલ કોઈની પણ નહોતી બસ સમજ અને સમયની ખામી હતી.